

**Кездесудiң қорытындысы**

Қазақстан Республикасы Премьер-министрiнiң өкiмi 5 тамыз 1993 ж. N 329-ө

      Қазақстан Республикасының Үкiмет делегациясы мен ТЮФ Рейнланд
Холдинг АГ (Германия) басшылығының Кельн қаласындағы екi жақты
кездесуiнiң Қорытынды хаттамасының ережелерiн жүзеге асыру
мақсатымен:

      1. Қазақстанда ТЮФ Рейнланд Холдинг АГ өкiлдiгiн ашу және одан
кейiн "ТЮФ Рейнланд - Қазақстан" еншiлес кәсiпорнын құру жөнiндегi
екi жақтың ұсыныстары қолдау тапсын.

      2. Қорытынды хаттаманың жүзеге асырылуына Қазақстан
Республикасының Экономика министрлiгi, ал Хаттаманың бөлiмдерi
бойынша:

      - айналадағы ортаны қорғау бөлiмi бойынша - Экология және
биоресурстар министрлiгi;

      - сапа жүйелерiн құру бөлiмi бойынша - Қазбасстандарт жауапты
болып белгiленсiн.

      3. Қазақстан Республикасының Меммүлiккомы мен Алматы қаласының
әкiмi бiр айлық мерзiмде Алматы қаласынан "ТЮФ Рейнланд - Қазақстан"
өкiлдiгiне кеңсеге арналған көлемi 40 шаршы м 2 бөлмелi үй және
"ТЮФ Рейнланд - Қазақстан" басшысының отбасы тұратын көлемi 70
шаршы м үш бөлмелi пәтер бөлсiн.

      4. Қазақстан Республикасының Байланыс министрлiгi "ТЮФ
Рейнланд - Қазақстан" өкiлдiгi ашылғаннан кейiн оның телефон,
телекс және телефакс байланыс арналары туралы өтiнiмiнiң
орындалуын қамтамасыз етсiн.

      5. Қазақстан Республикасы Премьер-министрiнiң 1992 жылғы
31 шiлдедегi N 188 өкiмiнiң күшi жойылған деп танылсын.

      Премьер-министр

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК